Maya Angelou

**Marguerite Annie Johnson** nada en Saint Louis (Missouri) o 4 de abril de 1928 e finada en Winston-Salem o 28 de maio de 2014 foi unha autora, poeta, bailarina, actriz e cantante estadounidense coñecida como **Maya Angelou**. Publicou sete autobiografías, tres libros de ensaio, varios libros de poesía e unha importante cantidade de obras teatrais, filmes e espectáculos de televisión de gran relevancia durante máis de cincuenta anos. Angelou recibiu ducias de premios e máis de cincuenta títulos honoríficos.

Converteuse en escritora e poeta despois de ter diferentes ocupacións durante a súa mocidade, incluíndo cociñeira, prostituta, bailarina e actriz de clubs nocturnos, membro do elenco do musical *Porgy and Bess*, coordinadora da Conferencia Sur de Liderado Cristián e xornalista en Exipto e Ghana durante a descolonización de África. En 1982 converteuse en profesora de estudos americanos na universidade de Wake Forest en Winston-Salem, Carolina do Norte. Participou activamente no movemento polos dereitos civís, traballando con Martin Luther King, Jr. e Malcolm X. A mediados da década de 1990 realizou arredor de oitenta aparicións ao ano no circuíto de discursos, o que continuou a facer ata os oitenta anos. En 1993, Angelou recitou o seu poema "On the Pulse of Morning" na inauguración do presidente Bill Clinton, sendo a primeira poeta que recitou o seu traballo nunha inauguración presidencial dende que o fixera Robert Frost para o presidente John F. Kennedy en 1961.

Coa publicación de *I Know Why the Caged Bird Sings*, falou publicamente de aspectos da súa vida persoal. Foi unha respectada voceira das persoas de raza negra e das mulleres, e a súa obra considérase unha defensa da cultura afroamericana. Houbo intentos de censura dos seus libros nas librarías estadounidenses, mais os seus traballos son amplamente empregados nas escolas e universidades. As obras máis importantes de Angelou foron etiquetadas como autobiografías de ficción, mais algúns críticos si as caracterizaron con certas autobiografías. Angelou fixo un intento deliberado de retar a estrutura común das autobiografías, criticando, cambiando e expandindo o xénero. Os seus libros céntranse en temas como o racismo, a identidade, a familia e as viaxes.

## Obra 
Angelou escribiu un total de sete autobiografías. De acordo á estudosa Mary Janes Lupton, a terceira autobiografía, ''Singin' and Swingin' and Gettin' Merry Like Christmas,* marcou a primeira vez que un autor afroamericano recoñecido escribise un terceiro volume sobre a súa vida. Os seus libros "van alén do tempo e o espazo", dende Arkansas ata África e de regreso aos Estados Unidos e narran dende principios da segunda guerra mundial ata o asasinato de Martin Luther King, Jr. Angelou publicou a súa sétima autobiografía *Mom & Me & Mom* en 2013, aos 85 anos. Os críticos tenderon a xulgar as subsecuentes autobiografías de Angelou "en comparación coa primeira" sendo *Caged Bird* o máis aclamado. Angelou escribiu cinco coleccións de ensaios, chamados "libros de sabedoría" e "homilías unidas a textos autobiográficos" polo escritor Hilton Als. Angelou tivo o mesmo editor durante a súa carreira de escritora, Robert Loomis, un editor executivo de Random House, que se retirou en 2011 e foi declarado "un dos membros do salón da fama dos editores". Angelou dixo sobre a súa relación con Loomis: "Temos unha relación que é famosa entre publicistas".

A longa e extensa carreira de Angelou tamén incluíu poesía, obras de teatro e guións para filmes e telefilmes, ademais de dirixir, actuar e falar en público. O seu poemario de 1971 *Just Give Me a Cool Drink of Water 'fore I Diiie* foi candidato ao premio Pulitzer e foi escollida polo presidente Bill Clinton para recitar o seu poema "On the Pulse of Morning" durante a inauguración presidencial de 1993.

A carreira como actriz de Angelou incluíu papeis en obras de teatro, filmes e programas de televisión, como na miniserie Roots de 1977. Os seu guión para *Georgia, Georgia* (1972), foi o primeiro guión dunha muller afroamericana que foi producido. Tamén foi a primeira muller afroamericana que dirixiu un filme, *Down in the Delta*, en 1998.

### Cronoloxía de autobiografías 
* *I Know Why the Caged Bird Sings* (1969): Up to 1944 (age 17)
* *Gather Together in My Name* (1974): 1944–48
* *Singin' and Swingin' and Gettin' Merry Like Christmas* (1976): 1949–55
* *The Heart of a Woman* (1981): 1957–62
* *All God's Children Need Traveling Shoes* (1986): 1962–65
* *A Song Flung Up to Heaven* (2002): 1965–68
* *Mom & Me & Mom* (2013): overview
[miniatura|141x141px|Detalle da [Cuartos de dólar Mulleres Americanas|moeda dedicada a Maya Angelou (2022).]]

## Recoñecementos 
En 2022, a figura de Maya Angelou foi homenaxeada ao ser a protagonista da primeira das moedas estadounidenses dun cuarto de dólar da serie Mulleres Americanas, dedicada ás mulleres máis representativas da historia dos Estados Unidos.

## Notas 
## Véxase tamén
### Bibliografía 
* Braxton, Joanne M., ed. (1999). *Maya Angelou's I Know Why the Caged Bird Sings: A Casebook*. Nova York: Oxford Press. ISBN 978-0-19-511606-9
* Burr, Zofia (2002). *Of Women, Poetry, and Power: Strategies of Address in Dickinson, Miles, Brooks, Lorde, and Angelou*. Urbana, Illinois: University of Illinois Press. ISBN 978-0-252-02769-7
* DeGout, Yasmin Y. (2009). "The Poetry of Maya Angelou: Liberation Ideology and Technique". In *Bloom's Modern Critical Views—Maya Angelou*, Harold Bloom, ed. Nova York: Infobase Publishing, pp.&nbsp;121–132. ISBN 978-1-60413-177-2
* Gillespie, Marcia Ann, Rosa Johnson Butler, e Richard A. Long. (2008). *Maya Angelou: A Glorious Celebration*. Nova York: Random House. ISBN 978-0-385-51108-7
* Hagen, Lyman B. (1997). *Heart of a Woman, Mind of a Writer, and Soul of a Poet: A Critical Analysis of the Writings of Maya Angelou*. Lanham, Maryland: University Press. ISBN 978-0-7618-0621-9
* Lauret, Maria (1994). *Liberating Literature: Feminist Fiction in America*. Nova York: Routledge Press. ISBN 978-0-415-06515-3
* Long, Richard (2005). "Maya Angelou". *Smithsonian* **36**, (8): pp.&nbsp;84–85
* Lupton, Mary Jane (1998). *Maya Angelou: A Critical Companion*. Westport, Connecticut: Greenwood Press. ISBN 978-0-313-30325-8
* McWhorter, John (2002). "Saint Maya." *The New Republic'' **226**, (19): pp.&nbsp;35–41.
* O'Neale, Sondra (1984). "Reconstruction of the Composite Self: New Images of Black Women in Maya Angelou's Continuing Autobiography", en *Black Women Writers (1950–1980): A Critical Evaluation*, Mari Evans, ed. Garden City, N.Y: Doubleday. ISBN 978-0-385-17124-3
* Toppman, Lawrence (1989). "Maya Angelou: The Serene Spirit of a Survivor", in *Conversations with Maya Angelou*, Jeffrey M. Elliot, ed. Jackson, Mississippi: University Press. ISBN 978-0-87805-362-9
* Walker, Pierre A. (outubro de 1995). "Racial Protest, Identity, Words, and Form in Maya Angelou's I Know Why the Caged Bird Sings". *College Literature* **22**, (3): pp.&nbsp;91–108.

### Ligazóns externas
* Páxina oficial
* Angelou's memorial service at Wake Forest University
* Maya Angelou at Find a Grave 
* 
* Poemas